मोहिनी भाभी कई दिनों से बीमार थी। उनका चेहरा पीला पड़ गया था और अब सांस लेने में भी तकलीफ़ हो रही थी। दीपक भाई उनके सिरहाने सिर झुकाए बैठे थे। अमिता किसी को धीरे-धीरे फोन पर कुछ बता रही थी। अमिता, मोहिनी भाभी की मंझली बेटी है। बड़ी सोनाली किसी प्राइवेट बैंक में मैनेजऱ है और छोटी बेटी एक मल्टीनेशनल कंपनी में नौकरी कर रही थी। दोनों अपनी नौकरी के कारण इस समय यहां नहीं थी। सुबह देखने से यही लग रहा था कि मोहिनी भाभी अभी कुछ दिन और निकाल लेंगी। मुझसे बात भी की थी और यह याद दिलाया था कि उनके न रहने पर अब इस परिवार को संभालने की जिम्मेदारी मेरी है। मेरे आग्रह पर ही दोनों बच्चियां अपने काम पर चली गयीं थीं। आखिऱ कब तक नौकरी से अनुपस्थित रहा जा सकता था। दोपहर होते-होते एक बार फिर उनकी हालत बिगडऩे लगी थी।